**ЛЕА – ЛОКАЛНА ЕНЕРГЕТСКА АКЦИЈА – ГИЗ**

Општина Беране реализује пројекат **„ЛЕА - Локална енергетска акција“**, који се финансира из средстава „ЕУ4 Energy Transition“ (ЕУ за енергетску транзицију) са више донатора који заједнички финансирају Европска унија и њемачко Савезно министарство за привредну сарадњу и развој. Пројекат спроводи ГИЗ на Западном Балкану, док ЦПМА спроводи пројекат у Турској.

Пројекат ЛЕА - Локална енергетска акција реализује се у оквиру позива Имплементација пилот-пројекта у области енергетике (енергетска ефикасност и обновљиви извори енергије), заштите климе и саобраћаја за општине и градове у Црној Гори, објављеном од стране **Deutsche Gesellschaft für Internationale Zusammenarbeit (GIZ)**.

**Главна активност пројекта** је адаптација крова на објекту ЈУ „Центар за културу“ Беране, у смислу замјене дрвене конструкције и израде термо и хидроизолације. Како би зграда била енергетски ефикасна, за хидро и термо изолацију крова предлаже се полиуретанска пјена (полyуретхане фоам), која има изузетно низак коефицијент топлотне проводљивости од 0,02 до 0,002 [Њ/м²К]. Апликација пјене је у потпуности монолитна што значи непостојање спојева и шавова, односно топлотних мостова, што представља изузетну важност са становишта енергетске ефикасности. Може се нанијети и на најнеприступачнијим мјестима, гдје ни једна друга техника није дала задовољавајући одговор.

**Укупна вриједност пројекта** износи нешто више од 90.000,00€, од чега је 90% износ финансирања ГИЗ-а, док Општина Беране кофинансира пројекат у износу 10%.

**Циљ пројекта**: Побољшање енергетске ефикасности примјеном иновативних акција на локалном нивоу.

Меморандум о сарадњи између Општине Беране и ГИЗ-а је потписан 20.02.2023. године када је званично и почела реализација пројектних активности. Након спроведене тендерске процедуре, приступило се и самој адаптацији кровне конструкције са хидро и термоизлацијом у виду полиуретанске пјене.